Publication: Magyar Közlöny
Issue: MK-1999-108 (Year: 1999, Number: 108)
Era: 1990-2004
Section: A 30/1998. (VI. 25.) AB határozatban foglaltaknak a
Paragraph Index: 1433

A 30/1998. (VI. 25.) AB határozatban foglaltaknak a csatlakozást megelőző jogharmonizációban történő figyelembevétele elengedhetetlen. E határozatból is következik, hogy helytelen és alkotmányossági szempontból aggályos, ha a közösségi joghoz való közelítést úgy próbálják megvalósítani, hogy a magyar jogszabály csupán — címük szerint vagy másként — felsorolja a Magyar Köztársaságban „alkalmazandó” közösségi jogszabályokat. E harmonizációs technikát — rendkívül ritkán — használják ugyan a tagállamokban, de számos problémára figyelemmel ott sem ítélik célszerűnek. A csatlakozást megelőzően azonban a közösségi jogszabályokhoz való közelítés nem valósítható meg ezzel az utalásszerű megoldással.

Source: https://magyarkozlony.hu/hivatalos-lapok/cff9edc909fa467b69e2a6a60498bb8c0acceda6/dokumentumok/97a331193c96b8a96ca920d849ccae08b3ac2aeb/letoltes